OpenLLM-France/wikimedia huggingface dataset:
# Proviñs La Pampa

La Pampa zo unan eus an 23 froviñs a ya d'ober Republik Arc'hantina, e-kreiz ar vro. Santa Rosa eo ar gêr-benn anezhi.

## Proviñsoù amezek

* en hanternoz proviñsoù San Luis ha Córdoba,
* er reter Buenos Aires,
* er c'hreisteiz Río Negro,
* er mervent Neuquén
* er c'huzh-heol Mendoza.
* Proviñsoù Arc'hantina
An 23 froviñs :
Buenos Aires •
Catamarca •
Chaco •
Chubut •
Córdoba •
Corrientes •
Entre Ríos •
Formosa •
Jujuy •
La Pampa •
La Rioja •
Mendoza •
Misiones •
Neuquén •
Río Negro •
Salta •
San Juan •
San Luis •
Santa Cruz •
Santa Fe •
Santiago del Estero •
Tierra de Fuego •
Tucumán
Evit an distrito federal, klask Kêr Buenos Aires :
# Proviñs Jaén

Proviñs Jaén a c'hall bezañ :
* Proviñs Jaén, e Spagn ;
* Proviñs Jaén, e Perou.

## Pennad kar

* Jaén
# Proviñs Kreiz (Inizi Salomon)

Proviñs Kreiz zo unan eus 9 froviñs Inizi Salomon, er Meurvor Habask, anezhi meur a enezenn hag a enezeg.
Tulagi eo ar gêr-benn.
E 1999 e oa 21,577 den o chom er broviñs, dezhi ur gorread a 615 km².

## Inizi

* Aeaun
* Mbanika
* Inizi Nggela
* Inizi Russell
* Enez Savo
* Tulagi
# Omnes

Omnes zo un anv-badez brezhonek kozh, hag ur ger latin.

## E latin

Omnes zo ur raganv latin hag a dalv kement hag « (an) holl »; e gavout a reer e lavaredoù evel :
* Extra omnes ! « An holl er-maez ! ».
* Bellum omnium contra omnes « brezel an holl a-enep an holl », implijet gant ar prederour Thomas Hobbes.
* Omne datum optimum, un embann pabel eus an 29 a viz Meurzh 1139 gant ar pab Inosant II
* Adversus omnes haereses
* Erga omnes
* Etiamsi omnes, ego non, lavarenn latin diwar Aviel Mazhev
* Orientales Omnes (23 a viz Kerzu, 1945), ul lizher meur digant ar Pab Pi XII da fideled an Iliz katolik gresian eus Bro-Ukrainia.
* Unus pro omnibus, omnes pro uno, lugan An Tri Mouskeder e romant Alexandre Dumas, a zo ivez lavar-stur Suis.

## E brezhoneg

Un anv-badez eo Omnes (Omnès hervez an doare gallek, Omnesius e latin), deuet marteze diwar ul lesanv, hag aet da anv-tiegezh. E kartular Redon eo e kaver ar stumm latin Omnesius, met n'ouzer ket a belec'h e teu; martezeadennoù zo bet savet, ha lod savet diwar faltazi.
Hervez Albert Dauzat, ar yezhour gall a skrive e-barzh Le Monde a-enep ar yezhoù rannvroel e 1951, e vije bet lesanv ur c'holist a gare kanañ ar salm 47 hag a grog gant « Omnes populi… ».
Ur vartezeadenn siriusoc'h zo, diazezet war ar ger kembraek efnys, « konnaret, enebet ».

### Tud

* Omnes (war-dro 1000), eskob Leon,
* Ivonet Omnes (XIV$^{vet}$ kantved), kloareg breizhat, a skrivas ur varzhoneg karantez e krennvrezhoneg, gant enklotennoù;
* Robert Omnes(1930) : yezhour, kelenner skol-veur, maer Ploveilh,
* Philippe Omnès (1960) : klezeiataer gall 2005.
* Roland Omnès (1931 - ) : fizikour gall.

### Lec'hanvadurezh

Diwar an anv Omnes eo savet an anv-lec'h Keromnes, deuet da vout anv-tiegezh.

#### Lec'hioù

* Keromnes, e Karanteg

## Eus Omnes an toger d'an omnibus

Stanislas Baudry, bet ofiser en arme Naoleon, a grouas ur gompagnunezh e Naoned gant daou garr sachet gant kezeg a c'halle dougen 16 den. Dont a ra an anv Omnibus eus an arsav graet gant ar c'hirri dirak stal an toger Omnes, el leurgêr Port-au-Vin, hiziv Leurgêr ar C'henwerzh.
Mont a raio Stanislas Baudry goude da Bariz ma tigoro ur rouedad 18 linenn a girri-boutin.

## Notennoù

* ↑ Page du Site des "Amis et Passionnés du Père-Lachaise
# Omikron (lizherenn)

Pemzekvet lizherenn al lizherenneg c’hresianek eo omikron (Ο, o) hag a dalvez 70 hervez ar sistem niverenniñ gresianek
Graet e vez ομικρόν omikron (“o bihan”) eus al lizherenn-mañ evit ober an diforc’h etrezi hag al lizherenn Ω pe ωμέγα omega’’ ("o bras").
Distaget e vez LFE [o] ken e gresianeg klasel hag e gresianeg a-vremañ.
Diorroet e oa bet diwar patrom al lizherenn fenisek 'ayin . War-lerc'h e oa bet diorroet ivez al lizherennoù latin ha kirillek O diwar al lizherenn c'hresianek-mañ d'he zro.

## Gwelet ivez

* Lizherenneg ar gresianeg
# Omnia vincit amor

Omnia vincit amor (Ar garantez a deu a-benn eus pep tra), zo un tamm eus ur werzenn latin gant Vergilius. A c'hall bezañ lavaret ivez Amor Vincit Omnia, anv ul livadur gant Caravaggio, awenet gant ar werzenn.
Dont a ra ar werzenn-se eus an Egloga (X, v. 69) ha skrivañ a ra ar barzh ouzhpenn : «Et nos cedamus amori», ha ni ivez plegomp d'ar garantez.
Kaoz zo gantañ eus Amor, pe Kupidon, tirant an doueed hag an dud, ha n'halle nikun diwall diouzh e saezhoù , gouez d'ar varzhed.
# Omnis comparatio claudicat

Omnis comparatio claudicat a zo ul lavar latin, implijet er gwir, hag a dalvez : « An holl skouerioù zo kamm ». Diskouez a ra n'haller ket diazezañ ur poellata pe ur brouenn war un heñvelder pe ur geñveriadenn.
E brezhoneg e lavarer ivez: Heñveladur n'eo ket abeg asur.
# Omotikeg

Ur yezh nilez-saharek eus skourr yezhoù nilotek eo an omotikeg (omotik) komzet gant nebeutoc'h evit 50 den (1980) den e Kenya.
Ur yezh en arvar da vont da get an hini eo ma n'eo ket marv endeo.

## Gwelet ivez

* Yezhoù nilez-saharek
* Yezhoù tatogek
# Omignano

Omignano zo ur gumun italian e proviñs Salerno e Campania.
# Poti

Poti zo ur gêr hag ur gumun eus Jorjia, e rannvro Samegrelo-Zemo Svaneti. Emañ war aod ar Mor Du, en aber ar stêr Rioni. Ur porzh-mor a bouez eo ivez.
En em astenn a ra war ur gorread 65,8 km². E 2016 e oa poblet gant 41 500 a dud.

## Istor

Hervez Strabon e oa bet savet eno ur gêr anvet Phasis er VIIvet kantved kent J.K., gant Gresianed deuet eus Miletos hag aet da sevel trevadennoù e Kolkida.

## Liammoù diavaez

a vo kavet e Wikimedia Commons.
* Lec'hienn ofisiel
# Potifar

Potifar pe Putiphar (eus an henegipteg pȝ-ḥtp rˁ "prof digant Rê") a zo, e levr ar C'heneliezh, un ofiser d'ar faraon, karget d'ober war-dro gwarded ar palez.
Prenañ a reas ar sklav Jozeb a oa bet gwerzhet gant e vreudeur, ha kaset da Egipt. Deuet e oa Jozeb da vezañ penn ar vevelien. Gwreg Potifar (n'eo ket lavaret hec'h anv) a orgedas ouzh Jozeb, met eñ a nac'has kousket ganti. Tamallet e voe Jozeb neuze gant ar wreg da vezañ klasket he gwallañ, ha taolet e voe Jozeb er vac'h gant Potifar. Diwezhatoc'h e voe tennet alese gant ar faraon.

## Er C'horan

Er C'horan eo al-Aziz a vez graet eus Potifar, un anv hag a c'hall diskouez un den uhel e garg ha netra ken rak kement ha "galloudus" e talv Aziz en arabeg). Zouleic'ha eo anv ar wreg en hengoun an islam hag ar yuzevegezh. N'eo ket meneget anv gwreg Potifar er Bibl.

## Kavadennoù

Hervez studiadennoù nevez e vefe anavezet Potifar evel Ptahwer, un ofiser da Amenhotep III, faraon eus an XVIIIvet tierniezh.

## Taolennoù

* Jozeb ha gwreg Potiphar el livouriezh
* Lucas van Leyden, 1512
* Sebald Beham, 1544
* Tintoretto, 1544
* Ludovico Cigoli, 1610
* Guido Reni, 1631
* Guercino, 1649
* Jean-Baptiste Nattier
* Philipp Veit, 1816–1817
* Antonio María Esquivel, 1854
* Sergueï Solomko (1855 — 1928)

## Lennegezh

* Joseph und seine Brüder, romant alamanek gant Thomas Mann (1875-1955, peder levrenn bet embannet etre 1933 ha 1943.

## Notennoù

* ↑ (fr) Thomas Mann, Joseph et ses frères Les histoires de Jacob, Gallimard, 1980, (ISBN 978-2-0702-2925-3) Le jeune Joseph, Gallimard, 1980, (ISBN 978-2-0702-3013-6) Joseph en Égypte, Gallimard, 1980, (ISBN 978-2-0702-3074-7) Joseph le nourricier, Gallimard, 1980, (ISBN 978-2-0702-3102-7)
# Potiguar

Potiguar (potiguares el liester) zo un anv roet d'an dud eus Rio Grande do Norte e Brazil, hag a zo norte-rio-grandense pe rio-grandense-do-norte en ofisiel.
Potiguar pe potiguara a oa anv ur bobl henvroat tupi a veve en arvor ar vro a zo aet d'ober stadoù Rio Grande do Norte ha Paraíba hiziv.

## Pennadoù kar

* Natal (Rio Grande do Norte)
* Rio Grande do Norte
* Natalense
# Potin

Potin, pe houarn-teuz, zo ur metal aozet diwar gendeuziñ houarn ha karbon (etre 2,14 à 6,67 % a garbon). Graet e veze kaoterioù ha fornigelloù houarn-teuz.

## Troad potin

Un troad potin zo un troad stummet fall.
# Poto Bosman

Poto Bosman :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Lorisidae |
| Genad : | Perodicticus |
| Anv skiantel ||
| Perodicticus potto Müller, 1766 ||
| D'ar vevoniezh e tenn ar pennad-mañ. ||
Poto Bosman (Perodicticus potto) a zo ur bronneg eus ar c'herentiad Lorisidae hag a vev en Afrika, eus Ginea betek Ouganda.
Ar spesad nemetañ eo er genad Perodicticus.

## Doareoù pennañ

E gorf zo etre 30 ha 40 cm hag e lost etre 5 ha 15 cm. War-dro 1 kg eo e bouez. Gris, gell pe rous eo e feur.
En em vagañ a ra diwar frouezh, sev pe loened bihan. Gouest eo da chom difiñv eurvezhioù-pad. Pa vez taget e stou e benn hag e sko e enebour gant begoù melloù e c'houzoug.
200 devezh e pad an dougen hag e c'hell poto Bosman bevañ 25 bloaz.
# Potius mori quam fœdari

Potius mori quam fœdari zo ur gomz latin, ur sturienn istorel e Breizh, a dalv kement ha Kentoc'h mervel eget bezañ saotret.
# Potenza Picena

Potenza Picena zo ur gêr eus Italia e proviñs Macerata e rannvro ar Marche, e-kreiz Italia. ur 1920 a dud zo enni o chom.
# Potes

Potes zo ur gumun e Spagn, e Kantabria.
# Potiron

Ar potironed 'zo kebell-touseg mat da zebriñ. Macrolepiota procera eo an anv skiantel.

## Liammoù diavaez

a vo kavet e Wikimedia Commons.
# Potigny

Kumunioù Bro-C'hall :
| Anv | Potigny |
| Skoed | |
| Lec'hiadur Potigny en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes du pays de Falaise |
| Kanton | Falaise-Norzh |
| Kod INSEE | 14516 |
| Kod post | 14420 |
| Maer | Gérard Kepa |
| Amzer-gefridi | 2020-2026 |
| Gorread | 4,26 km² |
| Led | 48° 54' 14" Norzh |
| Hed | 00° 23' 12" Kornôg |
| Uhelder kreiz | .. m |
| Uhelder bihanañ | 125 m |
| Uhelder brasañ | 206 m |
| Poblañs hep kontoù doubl | 1 750 (2008) |
| Stankter | 411 a./km² |
| Lec'hienn ar gumun | |
Potigny a zo ur gumun eus departamant Calvados e Bro-C'hall.

## Istor
### XX$^{vet}$ kantved

* Eil brezel-bed, 1944: mervel a reas un den nann-soudard abalamour d'ar brezel e Potigny e miz Gouere e-pad Emgann Normandi.

## Monumantoù ha traoù heverk

* Iliz katolik Intron Varia ar Rozera, XIII$^{vet}$ kantved,
* Chapel Santez Barban,
* Chapel Intron Varia Czestochowa.

## Armerzh

* Mengleuzioù houarn bet serret e miz Eost 1989.

## Melestradurezh

Roll maered ar gumun :
| Mare | Mare | Anv | Strollad | Karg |
| 1995 | → bremañ | Jean-Marie Gasnier | Tu-dehou, distrollad | Kelennour |
| 1965 | 1989 | René Brosseau | | |
| 1919 | 1945 | Paul Barbot | | |
| 1906 | 1919 | Louis Lefèvre | | |
| 1894 | 1906 | Ernest Coudray | | |
| N'eo ket anavezet c'hoazh an holl fedoù. |||||

## Notennoù ha daveoù

* ↑ (fr)Mémorial des victimes civiles en Normandie
* ↑ (fr)Skeudennoù - Clochers de France
* ↑ (fr)Skeudennoù - Clochers de France
* ↑ (fr)Skeudennoù - Clochers de France
# Produusted

En ekonomiezh, ar broduusted a zo muzuliañ derez skodenn ar faktorioù produiñ. Da lavaret eo ar faktorioù kevala ha labour. Liammet eo ar broduusted ouzh an askoridigezh, an efedusted hag an efedegezh.
Faktorioù kevala a zo kevala digemm, hollad ar binviji produiñ a bad ouzhpenn ur bloavezh. Da skouer: mekanikoù, savadurioù met gallout a ra ivez bezañ ur merk pe meizantoù.
Faktorioù labour: kevala denel, dorn labour, da lavaret eo al labourerien.
Kavout a reer stummoù produusted disheñvel:
* produusted al labour = Kementad produiñ ÷ Niver a labourerien
* produusted labour dre eur = Kementad produet ÷ Amzer labour
* produusted hollek ar faktoriou = Kementad produiñ ÷ Hollad ar faktorioù produet implijet
# Proedromys

Proedromys :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Proedromys |
| D'ar vevoniezh e tenn ar pennad-mañ. ||
Proedromys zo ur genad e rummatadur ar bronneged, ennañ krignerien a vev en Azia.

## Spesadoù

* Proedromys bedfordi
* Proedromys liangshanensis
# Progne

Progne :
| Progne subis, luc'hskeudennet e Redmond (Washington (stad), SUA). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Hirundinidae |
| Anv skiantel ||
| Progne Boie, 1826 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Progne a zo ur genad e rummatadur an evned, krouet e 1826 gant an naturour alaman Friedrich Boie (1789-1870).

## Spesadoù hag an isspesadoù anezhz

Nav spesad gwennilied a ya d'ober ar genad :
* Progne chalybea
** P. c. chalybea, macrorhamphus ha warneri,
* Progne cryptoleuca,
* Progne dominicensis,
* Progne elegans,
* Progne modesta,
* Progne murphyi,
* Progne sinaloae,
* ar wennili zu (Progne subis)
** P. s. arboricola, hesperia ha subis,
* Progne tapera
** P. t. fusca ha tapera.

## Annezva

O c'havout a reer e Norzhamerika, Kreizamerika, Mec'hiko ha Suamerika, eizh (8) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Hirundinidae/Progne (lennet e-barzh d'an 20 a viz Gouere 2018).
* ↑ Kinnig graet gant Divi gKervella er pennad Un distro war anvioù laboused Europa (2), hor YEZH, niv. 291, Gwengolo 2017, pajenn 11 ha degemeret gant TermOfis Ofis publik ar brezhoneg (Gwennili zu | f. | Gwennilied du | Hirondelle noire | Progne subis (étudié)).
# Produadur Broadel Kriz

Termenet eo ar Produadur Broadel kriz (berradur : PBK) pe ar Produadur Broadel Gros (berradur : PBG) evel hollad an talvoudegezhioù ouzhpennet er servijoù hag er madoù-dibenn krouet gant hollad embregerezhioù ur Stad e-korf ur bloavezh, war an tiriad broadel pe en estrenvro. Un unanenn vuzuliañ pinvidigezh armerzhel ar riezoù hag ar stadoù kevredet eo.
Ar proaduadoù peuraozet a zo madoù implijet evit gwir ha n'int ket implijet evit produiñ madoù all. Ar madoù implijet evit produiñ ar proaduadoù peuraozet a zo ar madoù krenn. Koulskoude e c'hell bezañ kontet ur mad pe evel ur proaduad peuraozet pe evel ur mad krenn hervez e implij. Da skouer, bandennoù-rod ar c'hirri-tan a vez kontet evel madoù krenn pa vezont gwerzhet gant ar c'harr e-unan, met bandennoù-rod prenet gant un den a zo proaduadoù peuraozet. Ar re-se a ya da vouetañ ar PBG dre ma ne vefe ket kontet an traoù div wech : ur wech pa vezont gwerzhet gant ar farder bandennoù-rod d'ar farder kirri hag ur wech all pa vez gwerzhet ar c'harr.
Ne vez kontet nemet madoù nevez-fardet ha nompas kirri bet perc'hennet dija.

## Roll broioù dre PBK (milion a zolarioù amerikan) (An 10 brasañ)

| Rank | 2010 | 2010 | 2009 | 2009 | 2008 | 2008 |
| 1 | Stadoù-Unanet | 14,600,828 | Stadoù-Unanet | 14,223,686 | Stadoù-Unanet | 14,506,142 |
| 2 | Sina | 5,700,018 | Sina | 4,857,623 | Japan | 4,853,005 |
| 3 | Japan | 5,369,116 | Japan | 4,785,450 | Sina | 4,042,883 |
| 4 | Alamagn | 3,537,180 | Alamagn | 3,473,814 | Alamagn | 3,504,510 |
| 5 | Frañs | 2,749,821 | Frañs | 2,750,418 | Rouantelezh-Unanet | 2,799,960 |
| 6 | Rouantelezh-Unanet | 2,399,292 | Rouantelezh-Unanet | 2,538,578 | Frañs | 2,700,770 |
| 7 | Italia | 2,125,845 | Italia | 2,114,668 | Italia | 2,115,482 |
| 8 | Brazil | 1,830,392 | Brazil | 1,563,126 | Spagn | 1,449,186 |
| 9 | India | 1,566,636 | Spagn | 1,472,046 | Kanada | 1,446,669 |
| 10 | Spagn | 1,462,894 | India | 1,405,064 | Brazil | 1,433,699 |

## Notennoù

* ↑ Termofis, Ofis ar brezhoneg
* ↑ Geriaoueg istor-geografiezh, Diwan
# Profondeville

Profondeville (walloneg : Parfondveye) zo ur gumun e Belgia e Proviñs Namur.
a vo kavet e Wikimedia Commons.
# Professeur Choron

Georget Léon Bernier, lesanvet professeur Choron, ganet e La Neuville-aux-Bois (Marne, Bro-C'hall) e 1929, ha marvet e Pariz e 2005, a oa ur skrivagner, kazetenner, fentigellour, embanner, pennrener ar gelaouen Hara-Kiri ha zoken kaner gall. Kemeret en deus perzh e krouidigezh Hara-Kiri ha Charlie Hebdo. Dont a ra e anv leurenn pe lesanv eus ar straed Choron, ma oa lec’hiet kentañ burevioù Hara-Kiri.

## Buhez

Koll a reas e dad da unnek vloaz. Dont a rae Choron eus un tiegezh poblek, gward-kloued oa e vamm en Aubréville (Meuse). Da unnek vloaz en doa tapet ar sertifikad, da lâret eo tri bloaz yaouankoc’h evit ar geidenn. N’en doa ket graet kalzig a studioù, hag e stagas gant micherioù bihan, a-raok emellout en 28vet batailhon trevadennel ar c’hommando harzlammerien, renet gant ar c’homandant Bigeard ha mont da Indezsina. Distroet da Vro-C'hall, tapet gantañ an dorzhellegezh, e kendalc’has da labourat gant an arme (bagadoù aerborzhioù), kent distreiñ d’ar vuhez disoudard.

## Oberennoù
### Hara-Kiri hag an ti-embann du square

E 1960 en doa savet Hara-Kiri gant François Cavanna ha Fred, ma chomo stag e anv ouzh re an dresourien Topor, Reiser, Gébé, Wolinski ha Cabu. Dilojet e voe ar burevioù eus ar straed Choron d’ar straed Montholon evit en em staliañ en ti-embann le Square. Asantiñ a reas Professeur Choron bezañ « rener », merour, hogen ar garg skrivagner a sevenas kemend-all. Bruderezhioù faos a grouas ivez, pe foto-didroc’hañ, skrivañ a reas pennadoù, hag e veze gwelet er romantoù-foto. C’hoari a rae e dudenn er rannoù « Jeux de cons » pe « Fiches-bricolages ». Tremen a rae war abadennoù Jean-Christophe Averty, e-barzh Les Raisins verts.
Krouet e voe Hara-Kiri hebdo gant skipailh Hara-Kiri, a zeuas da vezañ a-barzh nemeur L’Hebdo Hara-Kiri. Goude ma voe skignet an titl brudet e 1970 « Bal tragique à Colombey : un mort », a rae dave da varv ar jeneral de Gaulle, hag a rae dave ivez d’un toull-noz, lec’hiet er 5-7 e Saint-Laurent-du-Pont ma oa bet lazhet 146 a dud (hag a oa bet meneget gant L’Hebdo Hara-Kiri dindan an titl « Le bal continue pendant les travaux »), e voe difennet an titl-se. Mennout a rae Choron hag e skipailh tremen en tu-hont d’ar berz-se ha sevel ur gazetenn all, adc’henel a reas neuze L’Hebdo Hara-Kiri dindan un anv all : Charlie Hebdo.
# Quando, Quando, Quando

Quando, Quando, Quando zo ur ganaouenn italianek skrivet gant Giulio Rapetti ha Alberto Testa, ha sonaozet gant ar c'haner Tony Renis ; gant T. Renis e voe enrollet, hag un doare all a voe enrollet gant Emilio Pericoli. E 1962 e voe kinniget er Festival di Sanremo. Berzh bras a reas en Italia, ha pelloc'h en SUA ivez, azasaet e saozneg gant Ervin Drake ha kanet gant Pat Boone ; ur bern re all a ganas Quando, Quando, Quando en e c'houde. E-touez ar re vrudetañ : Deana Martin, Engelbert Humperdinck...
E 2008 e voe enrollet e vietnameg, komzoù nevez savet gant an Aostralian Joseph Hieu.
An eil pladennig muiañ gwerzhet en istor eo, gant 50 milion a skouerennoù.

## Liammoù diavaez

* Doare Tony Renis e 1962
# Quanno nascette Ninno

Quanno nascette Ninno zo un nouel napolitanek savet gant Sant Alfonso Maria de' Liguori. Ur c'han all, Tu scendi dalle stelle, zo bet savet diwarnañ en italianeg, e Kerzu 1754.

## Liamm diavaez

* Quanno nascette Ninno - YouTube
# Quand la mer monte (kanaouenn)

Quand la mer monte zo ur ganaouenn c'hallek savet gant ar c'haner gallek Jean-Claude Darnal e 1968 evit e gamarad Raoul de Godewarsvelde.

## Liamm diavaez

* Kanet gant Raoul de Godewarsvelde : http://www.dailymotion.com/video/x6yeam_raoul-quand-la-mer-monte_music.
# Quantico (Virginia)

Quantico (Potomac a-raok) zo ur gêr e Prince William County, Virginia, Stadoù-Unanet Amerika. Hollad ar boblañs a zo 480 anneziad hervez sifroù 2010.
Quantico a zo dreistbrudet dre ma z'eo enkelc'hiet gant ar bazenn brasañ eus an Marine Corps, bazenn Quantico. Er bazenn-se eo diazezet ar Marine Corps Combat Development Command hag an HMX-1 (skouadrenn biñsaskellioù prezidantel ar vro), skol an danvez ofisierien, hag ar skol gourdoniñ diazez. Kavet e vez ivez tro-dro kêr an United States Drug Enforcement Administration's training academy, an FBI Academy, an FBI Laboratory, an Naval Criminal Investigative Service, an United States Army Criminal Investigation Command, lec'h penn an Air Force Office of Special Investigations. Un adsevel eus an USMC War Memorial a zo e dor degemer ar bazenn.
# Quagliuzzo

Quagliuzzo zo ur gumun italian, e meurgêr Torino ha rannvro Piemonte.
# Qualiano

Quarto zo ur gumun italian eus Meurgêr Napoli, e rannvro Campania.
# Quand les Bretons chantaient l'Histoire

Quand les Bretons chantaient l'Histoire zo ul levr embannet gant Coop Breizh e 2013, ennañ gwerzioù diwar-benn darvoudoù istorel e Breizh hag e Bro-C'hall : ar c'holera, an darvoudoù e 1848, an alumetez chimik, an hentoù-houarn, ar Gomun e Pariz, an dislonk-tan ha distruj Sant Per ar Martinik, ar brezelioù, Gambetta, Spoutnik hag evid echuiñ, Fañch Miterrand.
Ur rakskrid zo gant Yann-Fañch Kemener
# Quadrelle

Quadrelle zo ur gumun en Italia, e proviñs Avellino e Campania.
# Quadri

Quadri zo ur gumun en Italia, e proviñs Chieti, e rannvro Abruzzo.
# Quadrumviri

Quadrumviri a reer en italianeg eus pevar den a zo bet rannet ar galloud etreze.
E Henroma e veze dilennet pevar c'heodedour gant ar Sened evit ober war-dro an urzh hag ar polis e kêr ; quadrumvir, "pevar gwaz", a raed anezhe e latin.
E deroù ar faskouriezh en Italia e raed quadrumviri eus ar pevar den a oa e penn ar Gerzhadeg da Roma d'an 28 a viz Here 1922 : Italo Balbo (1896-1940), Michele Bianchi (1882-1930), Emilio De Bono (1866-1944) ha Cesare Maria De Vecchi (1884-1959).
# Rannvro Moravia-Silezia

Rannvro Moravia-Silezia (tchekeg : Moravskoslezský kraj) a zo ur rann velestradurel (kraj) er Republik Tchek lec'hiet e biz Moravia hag e Silezia. Stok eo ouzh harzoù Polonia en norzh hag ouzh re Slovakia er reter. 5 445 km² eo gorread ar Rannvro, hag e 2006 e oa 1 251 883 annezad enni (stankter : 229,9 annezad/km²). Ostrava eo ar gêr-benn.

## Liammoù diavaez

* Lec'hienn ofisiel
* Stadegoù diwar-benn ar Rannvro
a vo kavet e Wikimedia Commons.
# Rannvro O'Higgins

Rannvro del Libertador General Bernardo O'Higgins (VI Región del Libertador General Bernardo O'Higgins e spagnoleg), ent-berr Rannvro O'Higgins, eo ar c'hwec'hvet eus pemzek rannvro Chile. Rancagua eo ar gêr-benn. Anvet eo bet diwar-lerc'h Bernardo O'Higgins, lesanvet Libertador y Padre de la Patria (dieuber ha tad ar vro). 16.387 km² zo dindani, hag e 2010 e oa 883 368 a dud o chom enni.

## Lec'hiadur

En-dro d'ar rannvro emañ:
* rannvro Valparaíso en norzh, ha Región Metropolitana de Santiago
* rannvro Maule er su,
* Republik Arc'hantina er reter
* ar Meurvor Habask er c'hornôg

## Proviñsoù

Teir froviñs zo enni:
* Cachapoal
* Cardenal Caro
* Colchagua

## Pennadoù kar

* Bernardo O'Higgins

## Liammoù diavaez

a vo kavet e Wikimedia Commons.
# Rannvro Pardubice

Rannvro Pardubice (tchekeg : Pardubický kraj) a zo ur rann velestradurel (kraj) er Republik Tchek, lec'hiet e reter Bohemia, gant ul lodenn e gwalarn Moravia. Dont a ra hec'h anv eus hini he c'hêr-benn, Pardubice. 4 519 km² eo gorread ar rannvro hag e 2005 e oa 505 584 annead enni (stankter : 112 annezad/km²). War-dro 60% eus gorread ar rannvro a vez implijet da labourat an douar.

## Kêrioù

* Pardubice
* Česká Třebová
* Chrudim
* Holice
* Hlinsko
* Králíky
* Lanškroun
* Litomyšl
* Moravská Třebová
* Polička
* Přelouč
* Svitavy
* Ústí nad Orlicí
* Vysoké Mýto
* Žamberk

## Liammoù diavaez

* Lec'hienn ofisiel
* Stadegoù diwar-benn ar rannvro
a vo kavet e Wikimedia Commons.
# Rannvro Maule

    Evit sterioù all an anv, gwelit ar pennad Maule.
Rannvro ar Maule (VII Región del Maule e spagnoleg) eo ar seizhvet eus pemzek rannvro Chile. Talca eo he c'hêr-benn. Dont a ra hec'h anv eus hini ar stêr Maule.

## Rannvroioù amezek

* Rannvro al Libertador General Bernardo O'Higgins en hanternoz
* Rannvro ar Biobío er c'hreisteiz
* Republik Arc'hantina er reter
* ar Meurvor Habask er c'hornôg
# Rannvro Murcia

Rannvro Murcia (Región Murcia e spagnoleg) zo unan eus 17 kumuniezh emren Spagn bet krouet e 1982, e gevred Spagn, war aod ar Mor Kreizdouarel. N'eus anezhi nemet ur broviñs. Murcia eo ar gêr-benn.

## Amezeien

Er biz dezhi emañ Kumuniezh Valencia; er mervent emañ Andalouzia ; er gwalarn emañ Castilla-La Mancha.